

VLADA REPUBLIKE HRVATSKE

Zagreb, 20. srpnja 2023.

**PREDLAGATELJ:** Ministarstvo poljoprivrede

**PREDMET:** Prijedlog zaključka u vezi nadoknade za odstrel divljih svinja i oslobađanje od obveze plaćanja dijela godišnje naknade za pravo lova

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

P R I J E D L O G

Na temelju članka 1. i članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_2023. donijela

**Z A K LJ U Č A K**

1. Zadužuje se Ministarstvo poljoprivrede da provede aktivnosti s ciljem osiguravanja provedbe mjera kontrole i suzbijanja afričke svinjske kuge kod svinja divljih u lovištima na području Republike Hrvatske u zonama zaštite, zonama nadziranja i zaraženim zonama.
2. S ciljem osiguravanja provedbe mjera kontrole i suzbijanja afričke svinjske kuge kod svinja divljih u lovištima na području Republike Hrvatske zadužuje se:
3. Ministarstvo poljoprivrede da lovovlaštenicima lovišta u zonama zaštite, zonama nadziranja i zaraženim zonama dodijeli nadoknadu za odstrel svakog pojedinačnog grla svinje divlje.
4. Ministarstvo poljoprivrede kao davatelja prava lova za državna lovišta te županije i Grad Zagreb kao davatelje prava lova za zajednička lovišta da lovoovlaštenike lovišta u zonama zaštite, zonama nadziranja i zaraženim zonama oslobode od obveze plaćanja preostalih 50 % iznosa godišnje naknade za pravo lova za lovnu godinu 2023./2024.
5. Ministarstvo poljoprivrede da vlasnike privatnog lovišta u zonama zaštite, zonama nadziranja i zaraženim zonama oslobodi od obveze plaćanja preostalih 50 % iznosa naknade za korištenje prava lova za lovnu godinu 2023./2024.
6. Zadužuje se Ministarstvo poljoprivrede da za provedbu točke 2. podtočke a) ovoga Zaključka osigura potrebna sredstva u iznosu od 800.000 eura.
7. Zadužuje se Ministarstvo poljoprivrede da o donošenju ovoga Zaključka izvijesti Hrvatski lovački savez, županije i Grad Zagreb kao davatelje prava lova za zajednička lovišta i vlasnike privatnih lovišta.
8. Ovaj Zaključak objavit će se u »Narodnim novinama«.

Klasa:

Urbroj:

Zagreb,

P r e d s j e d n i k

**mr. sc. Andrej Plenković,** v. r.

**OBRAZLOŽENJE**

Virus afričke svinjske kuge osim na poljoprivrednim gospodarstvima je potvrđen i u lovištima na svinjama divljim.

Na području Republike Hrvatske ustanovljeno je ukupno 1095 lovišta, od čega 314 državnih lovišta kojima je Ministarstvo poljoprivrede davatelj prava lova, 778 zajedničkih lovišta kojima su županije i Grad Zagreb davatelji prava lova i tri privatna lovišta.

Objavljena je Naredba o mjerama kontrole za suzbijanje afričke svinjske kuge u Republici Hrvatskoj („Narodne novine“, broj 80/23) i Rješenje o određivanju zona ograničenja i zaraženog područja zbog izbijanja afričke svinjske kuge (KLASA: UP/I-322-01/23-01/22, URBROJ: 525-09/560-23-7 od 15. srpnja 2023.). Zabranjen je lov na svinju divlju. Propisan je sanitarni odstrel i aktivno traženje uginulih svinja divljih.

Kako bi se ublažili negativni gospodarski i socijalni učinci, financijski pomoglo lovoovlaštenicima te ih se potaknulo na aktivno sudjelovanje u sprječavanju daljnjeg širenja afričke svinjske kuge, predviđena je mjera nadoknade za odstrel svakog pojedinačnog grla svinje divlje i mjera oslobođenja od obveze plaćanja dijela iznosa godišnje naknade za pravo lova odnosno naknade za korištenje prava lova.

Mjerama su obuhvaćene Vukovarsko-srijemska, Brodsko-posavska, Osječko-baranjska, Sisačko-moslavačka, Karlovačka i Ličko-senjska županija. Ukupno 420 lovišta je ustanovljeno na području ovih šest županija.

Predviđeno je trajanje mjera samo za vrijeme zabrane lova.

Na temelju članka 30. Zakona o lovstvu („Narodne novine“, broj 99/18, 32/19 i 32/20), lovoovlaštenik (lovozakupnik) je dužan do 1. ožujka platiti 50 % iznosa godišnje naknade za pravo lova za iduću lovnu godinu, a preostali iznos naknade za pravo lova zaključno do 30. rujna tekuće godine, dok je na temelju članka 32. istog Zakona, vlasnik privatnog lovišta dužan u Državni proračun Republike Hrvatske uplaćivati naknadu za korištenje prava lova.

S naslova mjere oslobođenja od obveze plaćanja preostalih 50 % iznosa godišnje naknade za pravo lova za lovnu godinu 2023./2024., provedbom ovoga Zaključka ukupni prihod Državnog proračuna na ime naknade za pravo lova umanjit će se za 50 % te je procjena da će umanjenje iznositi 850.000 eura na godišnjoj razini.

Za provedbu mjere nadoknade za odstrel grla svinje divlje, potrebna procijenjena sredstva u iznosu od 800.000 eura su osigurana u Državnom proračunu Republike Hrvatske za 2023. i projekcijama za 2024. i 2025. godinu u okviru proračunske glave 06005 Ministarstva poljoprivrede na aktivnosti A568060 'UNAPREĐENJE LOVSTVA, SMANJENJE RIZIKA OD DIVLJAČI I NAKNADE ŠTETE, a unutar izvora 43- ostalih prihoda za posebne namjene.

U skladu s člankom 31. stavkom 11. Zakona o lovstvu („Narodne novine“, broj 99/18, 32/19 i 32/20), iznimno od stavaka 4., 5. i 6. ovoga članka, sredstva iz stavka 1. točaka 1., 3. i 4. ovoga članka mogu se koristiti za otklanjanje ili ublažavanje posljedica nastalih uslijed posebnih okolnosti odnosno događaja ili određenog stanja koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, o čemu odlučuje ministar.